Ellisiv
        
         (norsk dronning)
Store norske leksikon,Historie,Norsk og nordisk historie,Norges historie,Norges historie fra 1050 til 1300
Ellisiv var norsk dronning gjennom sitt ekteskap med Harald Sigurdsson Hardråde fra 1043 eller 1044. Hun var datter av storfyrst Jaroslav av Kievriket og Ingegerd, datter av Olof Skötkonung.
Ellisiv ektet Harald Sigurdsson under hans opphold i Gardarike, og fødte ham to døtre, Maria og Ingegerd. Ifølge Snorre fulgte hun Harald til England i 1066, men etter Haralds fall ved Stamford Bridge samme år vendte hun året etter tilbake til Norge. Senere er hun ikke nevnt i sagaene. Les mer i Store norske leksikon Ellisiv i Norsk biografisk leksikon Gardarike Kievriket Norges historie fra 800 til 1130